Diari Oficial de la Generalitat Valenciana


Sumari del DOGV 6632, del 18-10-2011 (2011/9982)

Notificació de la sentència dictada en el judici ordinari número 2781/2009.
---------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9982


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici ordinari número 2781/2009. [2011/9982]  
Procediment ordinari 002781/2009  
De: Edifici Torre Valencia.  
Procuradora: M.ª Teresa Cortés Claver.  
Contra: Canteras de Mármol Granada, SL, i Francisco José Mellado Lorente.  
Procurador: Jaime Lloret Sebastián.  
En aquest procediment ordinari 2781/2009, seguit a instàncies d'edifici Torre Valencia contra Canteras de Mármol Granada, SL, i Francisco José Mellado Lorente, s'ha dictat la sentència, que té l'encapçalament i la dispositiva que literalment són com segueix:  
«Procediment ordinari 2781/2009  
Demandant: Comunitat de Propietaris Edifici Torre Valencia.  
Procuradora: Teresa Cortés Claver.  
Lletrat: Raúl F. Hortelano Carrillo.  
Demandats: Canteras de Mármol Granada, SL, i Francisco José Mellado Lorente.  
Declarats en rebel·lia processal mitjançant la provisió de 19 d'abril de 2010.  
Jutge que la dicta: magistrat jutge titular José Luis Fortea Gorbe.  
Lloc: Benidorm.  
Data: 6 de maig de 2011.  
Sentència número 000162/2011  
Benidorm, 6 de maig de 2011.  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 2781/2009-C, en què ha sigut part demandant la Comunitat de Propietaris Edifici Torre Valencia, que compareix representada per la procuradora senyora Cortes Claver, i assistida pel lletrat senyor Hortelano Carrillo; i com a part demandada Canteras de Mármol Granada, SL, i Francisco José Mellado Lorente, declarats en situació de rebel·lia processal, pel fet de no haver comparegut de forma legal, malgrat haver estat citats en la forma deguda; en nom del rei, es dicta aquesta resolució, fonamentada en els següents:  
  
Dispositiva  
Primer. Estime de forma íntegra la demanda interposada per la Comunitat de Propietaris Edifici Torre Valencia, que compareix representada per la procuradora senyora Cortés Claver, i condemne els demandats Canteras de Mármol Granada, SL, i Francisco José Mellado Lorente a pagar de forma conjunta i solidària a l'actora la quantitat de quinze mil cent setanta-nou euros i huitanta-huit cèntims (15.179,88 €), així com les quotes que per idèntic concepte de deutes per quotes comunitàries per despeses comunes es produïsquen fins al moment del pagament del total del deute (art. 220 LEC); més els interessos legals des de la interpel·lació judicial, que s'incrementaran en 2 punts de la data d'aquesta resolució (art. 576 de la LEC), i fins a fer-ne el pagament complet.  
Segon. Les costes s'imposen als demandats Canteras de Mármol Granada, SL, i Francisco José Mellado Lorente, conjuntament i solidàriament.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (art. 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior va ser donada, llegida i publicada pel magistrat jutge que la va dictar, mentre celebrava audiència pública en el mateix dia de la data. Jo, la secretària judicial, en done fe.  
Benidorm, 18 de maig de 2011».  
I atés que els demandats esmentats Canteras de Mármol Granada, SL, i Francisco José Mellado Lorente, estan en parador desconegut, s'expedeix aquest edicte a fi que valga de notificació de forma deguda.  
  
Benidorm, 12 de setembre de 2011.- La secretària judicial: M.ª Engracia Román Ivorra.